Затое з самай раніцы маўчаць тэлефоны ініцыятыўнай групы Аляксандра Лукашэнкі. Толькі бліжэй да вечара сакратарка адказала, што ўсе на чале з кіраўніком групы Мікалаем Чаргінцом займаюцца справай, і акрамя яго ніхто ніякіх камэнтароў даваць ня будзе. Цікава, што яшчэ раней, калі карэспандэнт Радыё Свабода пацікавіўся ў Мікалая Чаргінца пра пэрсанальны склад групы падтрымкі Лукашэнкі, той даў зусім нечаканы адказ: "Мая справа — толькі падаць адпаведныя сьпісы ў выбаркам".